Vurderer terrorsiktelse mot mulla Krekar
Mulla Krekar ble pågrepet torsdag og fremstilt for fengsling fredag ettermiddag. Bakgrunnen for siktelsen er to TV-intervjuer, et på NRK og et på en kurdisk TV-kanal. Krekar selv mener intervjuet med NRK er endret i ettertid. Blant annet mener politiet at han har oppfordret til straffbare handlinger og kommet med trusler. Nå sier politiadvokat Vegard Rødås til VG at de vurderer en terrorsiktelse mot mulla Krekar. – Du sa i fengslingsmøtet at Krekar utgjør en utålelig trussel mot det norske samfunnet, hvordan begrunner du det? – Det er det vi har hørt den siste tiden. Og når vi vet hva slags informasjon han har, hva slag terrorfare som det er i Europa nå og han kommer med slike oppfordringer som øker terrorfaren, så er det utålelige, sier Rødås til VG. – Burde ikke politiet siktet ham for brudd på terrorloven slik Meling mener det er burde vært gjort? – Det er noe vi må vurdere. Det er bare noen timer siden vi pågrep ham, det går fort. Men selvfølgelig er det en av tingene vi vurderer nå. – Så dere vurderer en terrorsiktelse mot mulla Krekar? – Vi vurderer flere ting, og det er klart det er naturlig ås e på den tingen også. – For du åpnet for en utvidelse av siktelsen i fengselsmøtet, og det er dette du da sikter til? – For eksempel, ja. Under fredagens fengslingsmøte i Oslo tingrett sa Krekars advokat, Brynjar Meling, at hans klient mener han kun har sagt noe han har sagt tidligere og at han allerede er dømt for dette. Videre stilte advokaten spørsmålstegn til hvilken betydning det har at han sier det igjen. Ellers mener Meling det kun er gjentagelser av det han har sagt før, og derfor ikke er straffbart. – Det er jeg sterkt uenig i. En trussel er straffbar hver gang den gjentas, det er ikke slik at om man har truet en gang kan man være straffri ved å fremsette trusler senere. Om Rødås sine uttalelser fredag ettermiddag svarer Meling: – Jeg imøteser den. Historien om mulla Krekar:Fra gjøgler og moromann til rikstrussel
Politiadvokat Vegard Rødås sier det kan bli aktuelt med en terrorsiktelse mot mulla Krekar. – Det er en av tingene vi vurderer nå. tingene vi vurderer nå.